laion/Wikipedia-Exotic huggingface dataset:
מינסק ארנה

מינסק-ארנה (בבלארוסית: «Мінск-арэна») הוא מתחם ספורט ובידור בעיר הבירה של בלארוס, מינסק. המתחם מורכב מארבעה מבנים: זירת ספורט רב-תכליתית (15,000 מושבים), אצטדיון החלקה (3,000 מקומות ישיבה), וולודרום (2,000 מקומות ישיבה) וחניון פתוח רב מפלסי (1,080 חניונים). מאז עונת 2009/2010 משמש כהיכל הבית של מועדון ההוקי דינמו מינסק, שמתמודד בליגת הוקי קונטיננטלית. בארנה זו צולמה סצנת הסיום של הסרט אגדה מספר 17, כשמתחם הספורט מינסק-ארנה "גילם" את היכל הפורום המפורסם במונטריאול. מדיה וקבצים בנושא מינסק ארנה בוויקישיתוף אתר האינטרנט הרשמי של מינסק ארנה סיור וירטואלי בשירות יאנדקס מפות Валентина Морозова, Архитектура и строительство № 11 (210) 2009г. (2010-01-10). "Сооружение мирового класса - фактор имиджа страны". AIS.BY Специализированное издание, учрежденное Министерством архитектуры и строительства Республики Беларусь. Катерина Кузьмич,Комсомольская правда. (2011-08-24). "Массовка, чулки снимаем, на лед бросаем!". KP.BY. ערך זה הוא קצרמר בנושא אצטדיונים ומתקני ספורט ובנושא בלארוס. אתם מוזמנים לתרום לוויקיפדיה ולהרחיב אותו.
קן נורמן

קנת' דרנל "קן" נורמן (באנגלית: Kenneth Darnel "Ken" Norman; נולד ב-5 בספטמבר 1964) הוא כדורסלן עבר אמריקאי, אשר שיחק בליגת ה-NBA בין השנים 1987–1997. ממוצעיו הכוללים לאורך 10 עונותיו בליגה הם 13.5 נקודות, 6.1 ריבאונדים ו-2.1 אסיסטים למשחק. נורמן נולד וגדל בשיקגו שבאילינוי, ובין השנים 1984–1987 למד באוניברסיטת אילינוי באורבנה-שמפיין. לאורך עונתו האחרונה בקבוצת הכדורסל של האוניברסיטה, בה שיתף פעולה עם קנדל גיל, העמיד ממוצעים של 20.7 נקודות, 9.8 ריבאונדים ו-1.5 חסימות למשחק, ובסיומה נבחר לחמישייה השנייה של העונה בליגת המכללות (Second-team All-American). בדראפט ה-NBA‏ 1987 נבחר נורמן על ידי לוס אנג'לס קליפרס, בבחירה ה-19. בעונתו השנייה ב-NBA הוביל את קלעי קבוצתו עם ממוצע של 18.1 נקודות למשחק, וב-4 העונות הבאות נותר אחד השחקנים המובילים של הקליפרס, לצדם של דני מאנינג, רון הרפר וצ'ארלס סמית'. בעונות 1992 ו-1993 סייע לקבוצה להעפיל לפלייאוף ה-NBA פעמיים ברציפות, לאחר היעדרות של 16 שנים; בשני המקרים הודחו הקליפרס כבר בסיבוב הראשון. ביולי 1993, לאחר 6 עונות עם הקליפרס, חתם על חוזה ל-6 שנים במילווקי באקס. בעונתו היחידה בקבוצה קלע 11.9 נקודות ואסף 6.1 בממוצע למשחק. לקראת עונת 1994/1995 הועבר בטרייד לאטלנטה הוקס, במדיה שיחק ב-3 עונותיו האחרונות בקריירה. בעונות 1996 ו-1997 העפילו ההוקס לחצי גמר האזור המזרחי, אולם נורמן עצמו לא שותף כלל בפלייאוף בשל פציעות בגבו. בקיץ 1997 פרש ממשחק, בגיל 32. פרופיל, באתר Basketball-Reference פרופיל, באתר Sports-Reference פרופיל, באתר ליגת ה-NBA הסטטיסטיקות של נורמן בליגת ה-NBA, באתר basketball-reference.com הסטטיסטיקות של נורמן בליגת המכללות, באתר sports-reference.com רשימת הנבחרים בדראפט 1987, באתר basketball-reference.com נורמן חותם על חוזה במילווקי, באתר לוס אנג'לס קליפרס, 8 ביולי 1993 נורמן מועבר בטרייד לאטלנטה, באתר nbatrades.tumblr.com,‏ 22 ביוני 1994 ביתו של קן נורמן עלה בלהבות, באתר שיקגו טריביון, 8 במרץ 2000
דוד חיים שמואל חסאן

רבי דוד חיים שמואל חסאן (נולד: ה'ת"ע, 1710 [משוער]; נפטר: ה'תקמ"ה, 1785) היה רב, דיין, שד"ר וראש ישיבה, שחי במאה ה-18. נולד בעיר סלא שבמרוקו בשנת ה'ת"ע (1710) בערך, שם היה מתלמידיו המובהקים של רבי חיים בן עטר. בשנת ה'תצ"ט (1739) יצא עם רבו ועם תלמידים אחרים לעיר ליוורנו שבאיטליה, על מנת לעלות לארץ ישראל ולייסד בה ישיבה, בה יתנהגו הלומדים בפרישות יתירה. בשנת ה'תק"א (1741) יצא עם רבו לארץ ישראל, ולאחר מכן למד אצלו בישיבת כנסת ישראל. מדברי בנו רבי שלמה, עולה כי רבו נעזר על ידו בהעלאת חידושיו על הכתב ובהגהתם. לאחר פטירת רבו (ה'תק"ג - 1743) הוא נותר חבר בישיבת כנסת ישראל, ובשנת ה'תק"ט (1749) חתם יחד עם תלמידים אחרים על הקדמת הספר של רבו "ראשון לציון". בשנת ה'תקי"ח (1758) הוא עדיין נמנה עם הלומדים בכנסת ישראל, ומחמת דוחקו הכלכלי הוכרח לצאת כשד"ר ולאסוף תרומות עבור עניי ירושלים, ולהשתכר מכך. בשליחות זו נדד כשש שנים שבמהלכן נפטרה אשתו. בסיום שליחותו עבר דרך אלכסנדריה שבמצרים והתקבל שם לרב. הוא התיידד שם עם רבי אליהו ישראל, לימים רבה של העיר, שהזכיר בספרו ראייה תלמודית לספק שהציע בפניו. לאחר זמן מה הגיע אליו בנו הקטן רבי שלמה, ומשם יצאו יחד לליוורנו ושם הם ישבו בבית הגביר רבי יוסף פרנקו, אשר ייסד עבורם ישיבה בירושלים בשם "יפאר ענוים בישועה". בשנת ה'תקל"ז (1777) אנו מוצאים אותו בין החכמים בליוורנו, מסכים על ספרים שנדפסו שם. הוא נמנה בה בין חברי בית הדין ונפטר שם בשנת ה'תקמ"ה (1785). בנו רבי שלמה, חתנו של מהרי"ט אלגאזי, עמל רבות על כתבי אביו והוסיף עליהם הגהות ונימוקים רבים. בשנת ה'תקנ"ב (1792) הוא הוציא את כתבי אביו בשני כרכים שכללו מספר חיבורים - בכרך הראשון, שנשא את השם הכללי "מכתם לדוד", נמצאים החיבורים: מכתם לדוד - חידושים על משנה תורה לרמב"ם קדשי דוד - חידושים על התלמוד. קדשי דוד - שאלות ותשובות. חידושי הריטב"א על מסכת מגילה (מכתב יד). בכרך השני, הנקרא "קדשי דוד", נמצאים חידושים על שולחן ערוך אורח חיים. ריבלין ופרומקין, תולדות חכמי ירושלים כרך ג, עמודים: 104 -105, ירושלים, ה'תרפ"ח - ה'תר"ץ. אברהם יערי, שלוחי ארץ ישראל, עמודים: 401 - 402, ירושלים, ה'תשי"א. מדיה וקבצים בנושא דוד חיים שמואל חסאן בוויקישיתוף רבי דוד חיים שמואל חסאן, מכתם לדוד, ליוורנו תקנ"ב, באתר היברובוקס רבי דוד חיים שמואל חסאן, קדשי דוד, ליוורנו תקנ"ב, באתר היברובוקס דוד חיים שמואל חסן, דף שער בספרייה הלאומית אך ראו מלכי ישורון עמ' 125: "נראה שנולד באלג'יריה". ראו בהקדמה לספר מכתם לדוד (ליבורנו, תקנ"ב): ”יצק מים על ידיו [=של רבי חיים בן עטר], אשר כתב לו רובי תורותיו, כותבה ומגיהה ודורשה”. כסא אליהו סימן מד אות יא. "ילקוט הלוי" לרבי רפאל הלוי (בשנת ה'תקל"ז); "עוללות הבציר" לרבי צבי אב"ד מארגאלין (בשנת ה'תקל"ט); אגרות הרמ"ז לרבי משה זכות, "אורח חיים" לרבי אברהם חיים רודריגז, "דברי שירה" סדר הקפות שמחת תורה (בשנת ה'תק"מ); "יכין ובועז" לרבי צמח בן שלמה דוראן, ו"עץ חיים" לרבי יהודה חנין (בשנת ה'תקמ"ב); "זרע יעקב" לרבי יעקב בן נאים, "מאמר מרדכי" לרבי מרדכי כרמי ו"צמח צדיק" תיקונים (בשנת ה'תקמ"ד).
שחר לזר

שחר לזר (נולד ב-13 במאי 2001) הוא כדורסלן ישראלי, המשחק בעמדת הרכז/קלע בקבוצת אליצור עירוני נתניה. לזר נולד וגדל במושב אמונים. לזר החל לשחק כדורסל כילד במועדון הפועל באר טוביה. בכיתה י' עבר לאקדמיה לכדורסל של הפועל תל אביב בבית ספר הכפר הירוק. במסגרת מחלקת הנוער של המועדון זכה בגביע האיגוד לנערים 2016/17 ופעמיים בעונות 2017/18 ו-2018/19 זכתה קבוצתו בסגנות אליפות המדינה לנוער לאחר הפסד בסדרת הגמר למכבי תל אביב. בטורניר תל אביב שנערך באוקטובר 2019 נבחר לחמשיית הטורניר שהוא קולע 16.8 נקודות, קולט 7.5 ריבאונדים ונתן 2.5 אססיטים בממוצע למשחק. בעונת 2018/19 עבר לשחק בקובצת הבוגרים של הפועל תל אביב. לזר ערך את הופעת הבכורה שלו בליגת העל במחזור החמישי במשחק מול הפועל גלבוע-גליל. במשחק זה קלע גם את סל השדה הראשון שלו בקבוצה הבוגרת. לקראת עונת 2020/21 חתם בקבוצת הפועל חבל מודיעין מהליגה הלאומית בכדורסל. לזר שיחק ב-2019 באליפות אירופה דרג ב' לנבחרות עד גיל 18 בטורניר שנערך ברומניה. בתום האליפות תחת המאמן אורן אהרוני הקבוצה העפילה לדרג א' לאחר שזכתה באליפות הטורניר. במשחק השיא שלו באליפות מול איסלנד קלע 21 נקודות. באליפות קלע 9 נקודות, חילק 1.5 אסיסטים וקלט 2.6 ריבאונדים בממוצע. פרופיל השחקן באתר איגוד הכדורסל בישראל פרופיל השחקן באתר מנהלת ליגת העל בכדורסל ‏מכבי ת"א השלימה סוויפ נגד הפועל ת"א וזכתה באליפות המדינה לנוער, באתר ספורט1, 29 במאי 2019 נבחרת ישראל לנוער זכתה באליפות אירופה דרג ב', באתר ynet, 4 באוגוסט 2019
הר פריור (אנטארקטיקה)

הר פריור (באנגלית: Mount Prior) הוא הר באזור חוף בורכגרווינק, בארץ ויקטוריה שבאנטארקטיקה. גובהו של ההר 1,220 מטרים מעל פני הים. ההר ממוקם 18 קילומטרים ממערב להר ברוסטר; מעל מוצאו של קרחון וייטהול במערב חצי האי דניאל. שמו של ההר ניתן לו על ידי משלחת הסקר הגאולוגי האנטארקטי של ניו זילנד, אשר חקרה את אנטארקטיקה בעונת המחקר (הקיץ האנטארקטי) 1957–1958. ההר נקרא על שמו של ג'ורג' ט. פריור (George T. Prior) ממחלקת המינרלים של המוזיאון הבריטי, שחקר וניתח את הסלעים שנאספו באזור זה על ידי משלחת החקר האנטארקטית הלאומית הבריטית (משלחת דיסקברי) אשר חקרה את האזור בין השנים 1901–1904. • The National Science Foundation (US), The Hallett Volcanic Province, Antarctica, P 52 הר פריור באתר הסקר הגאולוגי של ארצות הברית הר פריור באתר הגאזט האנטארקטי המשווה SCAR של ממשלת אוסטרליה הר פריור באתר peakery (מרחקים לאתרים סמוכים) מידע גאוגרפי והיסטורי
יחסי פרגוואי – קוריאה הדרומית

יחסי פרגוואי–קוריאה הדרומית הם יחסי החוץ בין פרגוואי לקוריאה הדרומית. שתי המדינות כוננו יחסים דיפלומטיים ב-15 ביוני 1962. פרגוואי מחזיקה בקוריאה הדרומית שגרירות בסיאול ואילו קוריאה הדרומית מחזיקה בפרגוואי שגרירות באסונסיון. בפרגוואי חיים כ-6,000 אנשים ממוצא קוריאני. מדיה וקבצים בנושא יחסי פרגוואי – קוריאה הדרומית בוויקישיתוף משרד יחסי החוץ הפרגוואי על ניחסים עם קוריאה הדרומית שגרירות פרגוואי בסיאול משרד החוץ והמסחר של קוריאה הדרומית בנוגע ליחסים עם פרגוואי שגרירות קוריאה באסונסיון (בקוריאנית ובספרדית בלבד)
הר פריור

האם התכוונתם ל... אנטארקטיקה הר פריור (אנטארקטיקה) – הר באזור חוף בורכגרווינק, בארץ ויקטוריה שבאנטארקטיקה אוסטרליה הר מורי פריור – הר במדינת קווינסלנד שבאוסטרליה קנדה הר פריור (הרי הרוקי הקנדיים) – הר בהרי הרוקי הקנדיים על הגבול בין פרובינציית אלברטה ופרובינציית קולומביה הבריטית שבקנדה פסגת פריור
פסגת פריור

האם התכוונתם ל... אנטארקטיקה פסגת פריור (אנטארקטיקה) – פסגה בצידו המערבי של קרקס הענקים (Giants Cirque) בהרי טינדל, בחצי האי אירוסמית' בחוף לובה שבאנטארקטיקה קנדה פסגת פריור (הרי הרוקי הקנדיים) – הר בהרי הרוקי הקנדיים על הגבול בין פרובינציית אלברטה ופרובינציית קולומביה הבריטית שבקנדה הר פריור
גל מרובע

גל ריבועי הוא אות מחזורי לא סינוסואידי, בו האמפליטודה הזמנית נעה בתדר קבוע בין שני ערכים בדידים וקבועים, כאשר בכל מחזור של הגל האמפליטודה תהיה במהלך חצי מהמחזור בערך אחד וחצי מהמחזור בערך השני (מחזור פעולה של 50%). לכן זהו מקרה פרטי של רכבת פולסים בה אין אילוץ כזה על היחס בין משכי הזמן של שני הערכים. במערכת אידיאלית, המעבר בין הערכים הוא מיידי ללא תופעות מעבר. מכיוון שדבר זה אינו אפשרי במערכות פיזיקליות, מתייחסים לאות שבו זמן תופעות המעבר קטן בכמה סדרי גודל מהזמן היציב בשני הערכים הקבועים כאות ריבועי. גלים ריבועיים משמשים לעיתים קרובות באלקטרוניקה דיגיטלית ובעיבוד אותות דיגיטליים, שכן הם מציגים מקרה מנוון של מערכת בינארית ושל מעגלי מיתוג. ניתן להגדיר גל ריבועי בעל זמן מחזור T {\displaystyle T} ואמפליטודה A {\displaystyle A} בעזרת שימוש בפונקציית הסימן: x ( t ) = A ⋅ s i g n [ sin ⁡ ( 2 π t T ) ] = A ⋅ s i g n [ sin ⁡ ( 2 π f t ) ] {\displaystyle x(t)=A\cdot sign[\sin({\frac {2\pi t}{T}})]=A\cdot sign[\sin(2\pi ft)]} כאשר f = 1 T {\displaystyle f={\frac {1}{T}}} הוא תדר הגל. דרך נוספת בה ניתן להגדיר את הגל הריבועי היא בעזרת שימוש בפונקציית המדרגה של הביסייד: x ( t ) = 2 ∑ n = − ∞ ∞ [ u ( t T − n ) − u ( t T − n − 1 2 ) ] − 1 {\displaystyle x(t)=2\sum _{n=-\infty }^{\infty }[u({\frac {t}{T}}-n)-u({\frac {t}{T}}-n-{\frac {1}{2}})]-1} , הפעם האמפליטודה היא A = 1 {\displaystyle A=1} . מכיוון שהאות מחזורי בזמן T ומקיים את התנאי x ( t ) ∈ L 2 [ − T 2 , T 2 ] {\displaystyle x(t)\in {\mathcal {L}}^{2}[-{\frac {T}{2}},{\frac {T}{2}}]} , ניתן לייצג אותו במדויק על ידי טור פורייה, כסכום אינסופי של אותות סינוסואידים: x ( t ) = 4 π ∑ k = 1 ∞ sin ⁡ ( 2 π ( 2 k − 1 ) f t ) 2 k − 1 = 4 π ( sin ⁡ ( ω t ) + 1 3 sin ⁡ ( 3 ω t ) + 1 5 sin ⁡ ( 5 ω t ) + ⋯ ) {\displaystyle x(t)={\frac {4}{\pi }}\sum _{k=1}^{\infty }{\frac {\sin(2\pi (2k-1)ft)}{2k-1}}={\frac {4}{\pi }}(\sin(\omega t)+{\frac {1}{3}}\sin(3\omega t)+{\frac {1}{5}}\sin(5\omega t)+\cdots )} , כאשר התדירות מסומנת על ידי ω = 2 π f = 2 π T {\displaystyle \omega =2\pi f={\frac {2\pi }{T}}} . קיטום הטור האינסופי לטור סופי של N איברים מציג קירוב אשר מדגים היטב את תופעת גיבס. מכיוון שהתמרת פורייה היא ליניארית והתמרת הסינוס פשוטה מאוד: F [ s i n ( ω 0 t ) ] ( f ) = − i π ( δ ( f − ω 0 ) − δ ( f − ω 0 ) ) {\displaystyle {\mathcal {F}}[sin(\omega _{0}t)](f)=-i\pi (\delta (f-\omega _{0})-\delta (f-\omega _{0}))} , כש δ ( f ) {\displaystyle \delta (f)} היא פונקציית דלתא של דיראק, נוכל לחשב את התמרת פורייה של הגל הריבועי כהתמרת טור פורייה שלו: F [ x ] ( f ) = 4 π ∑ k = 1 ∞ [ F [ sin ⁡ ( 2 π ( 2 k − 1 ) T t ) ] 2 k − 1 ] = − 4 i ∑ k = 1 ∞ [ δ ( f − 2 π ( 2 k − 1 ) T ) − δ ( f + 2 π ( 2 k − 1 ) T ) 2 k − 1 ] {\displaystyle {\mathcal {F}}[x](f)={\frac {4}{\pi }}\sum _{k=1}^{\infty }[{\frac {{\mathcal {F}}[\sin({\frac {2\pi (2k-1)}{T}}t)]}{2k-1}}]=-4i\sum _{k=1}^{\infty }[{\frac {\delta (f-{\frac {2\pi (2k-1)}{T}})-\delta (f+{\frac {2\pi (2k-1)}{T}})}{2k-1}}]} . ניתן לראות כי ההתמרה היא רכבת הלמים הדועכת ככל שמתרחקים מתדר האפס. מדיה וקבצים בנושא גל מרובע בוויקישיתוף גל מרובע, באתר MathWorld (באנגלית) Eric W. Weisstein, Square Wave, mathworld.wolfram.com (באנגלית)
יחסי קוריאה הדרומית – תאילנד

יחסי קוריאה הדרומית–תאילנד הם היחסים הדיפלומטיים שבין הרפובליקה של קוריאה לבין ממלכת תאילנד. תאילנד הייתה המדינה הראשונה ששלחה סיוע לקוריאה הדרומית בעת מלחמת קוריאה. עזרה זו הייתה נחוצה לקוריאה, והובילה לניצחון הקרבות הראשונים של המלחמה. בסך הכל נשלחו מעל ל-10,000 לוחמים תאילנדים, הכוח השני בגודלו אחרי ארצות הברית. במלחמה נהרגו 137 ונפצעו מעל לאלף לוחמים תאילנדים. בעקבות סיוע זה, מתקיימים קשרי ידידות ענפים בין המדינות עד היום. שתי המדינות כוננו יחסים דיפלומטיים ב-1 באוקטובר 1958. תאילנד מיוצגת בקוריאה הדרומית בדרג השגרירות באמצעות שגרירות רשמית שהיא מחזיקה בסיאול, בירת המדינה. קוריאה הדרומית מיוצגת בתאילנד בדרג השגרירות באמצעות שגרירות רשמית שהיא מחזיקה בבנגקוק, בירת המדינה. מדיה וקבצים בנושא יחסי קוריאה הדרומית – תאילנד בוויקישיתוף The Korea Herald, S. Korea, Thailand agree on high-tech industry cooperation, closer defense ties, www.koreaherald.com, ‏2019-09-02 (באנגלית) Bangkok Post Public Company Limited, Taking strong partnerships forward, https://www.bangkokpost.com (באנגלית)
אווה ריבאס

ולריה אלכסנדרובנה רשטניקובה-צטוריאן (ברוסית: Валерия Александровна Решетникова-Цатурян; בארמנית: Վալերիա Ռուստետնիկովա-Ծատուրյան; נולדה ב-13 ביולי 1987), ידועה בשם הבמה אווה ריבאס היא זמרת פופ רוסייה-ארמנית. ריבאס ייצגה את ארמניה באירוויזיון 2010 עם השיר "Apricot Stone". בשנת 2014 היא השתתפה בעונה השלישית של הגרסה הארמנית ל-"The Voice" כשופטת. ריבאס נולדה לאם ארמנית ולאב רוסי-יווני בעיר רוסטוב על הדון, ברית המועצות (כיום רוסיה). היא קיבלה את שם הבמה שלה מסבתא רבתא שלה. ריבאס הייתה הסולנית של להקת "ארוויק" הארמנית. ב-14 בפברואר 2010, ניצחה ריבאס בקדם הארמני לאירוויזיון 2010 עם השיר "Apricot Stone". ב-27 במאי באותה השנה, ריבאס הופיעה בחצי הגמר השני של התחרות, שנייה בסדר ההופעות, לפני ישראל ואחרי ליטא. ריבאס זכתה במקום השישי עם שמונים ושלוש נקודות, מה שזיכה אותה להעפיל לגמר הגדול. ב-29 במאי באותה השנה, הופיעה אווה בגמר התחרות, 21 בסדר ההופעות, לפני רוסיה ואחרי צרפת. ריבאס סיימה את התחרות במקום השביעי עם מאה ארבעים ואחת נקודות. ריבאס הביעה את התעניינותה לייצג את מדינתה בפעם השנייה באירוויזיון 2012, אולם רשות השידור הארמנית החליטה לא להשתתף בשנה ההיא בתחרות. מדיה וקבצים בנושא אווה ריבאס בוויקישיתוף אווה ריבאס, ברשת החברתית פייסבוק אווה ריבאס, ברשת החברתית אקס (טוויטר) אווה ריבאס, ברשת החברתית אינסטגרם אווה ריבאס, סרטונים בערוץ היוטיוב אווה ריבאס, במסד הנתונים הקולנועיים IMDb (באנגלית) אווה ריבאס, באתר ספוטיפיי אווה ריבאס, באתר AllMusic (באנגלית) אווה ריבאס, באתר MusicBrainz (באנגלית) אווה ריבאס, באתר דיזר אווה ריבאס, באתר Discogs (באנגלית) אווה ריבאס, באתר Songkick (באנגלית) אווה ריבאס, באתר Genius Armenia Picks Representative for Eurovision 2010, Turks React, The Armenia Weekly (באנגלית) Eva Rivas to represent Armenia!, אתר האירוויזיון (באנגלית) Oslo 2010: Results of the Running Order Draw, EurovisionTv (באנגלית) Exclusive: The Semi-Final results!, אתר האירוויזיון (באנגלית) Eurovision 2010 Results: Voting & Points, EurovisionWorld Pick me again: Eva Rivas reveals Eurovision 2012 ambition, ArmeniaNow (באנגלית) (ארכיון)
פסגת פריור (הרי הרוקי הקנדיים)

פסגת פריור (באנגלית: Prior Peak) היא פסגה בהרי הרוקי הקנדיים, הממוקמת על הגבול בין פרובינציית אלברטה לפרובינציית קולומביה הבריטית שבקנדה. הפסגה נמצאת ברכס רכסי פארק (Park Ranges). גובהה של הפסגה 3,273 מטרים מעל פני הים; והיא הפסגה ה-77 בגובהה באלברט. הפסגה מתנשאת לגובה של 33 מטרים מעל סביבתה. שמה של הפיסגה ניתן לה בשנת 1924. הפסגה נקראת על שם אדוארד גאולר פיור (Edward Gawler Prior), המשנה למושל קולומביה הבריטית. הראשונים שטיפסו לפסגת ההר היו אי. קרומוול (E. Cromwell), אי. קורמוול ג'וניור (E. Cromwell Jr), ג'ורג'יה אנגלהרד (Georgia Engelhard), אף. אס. נורת' (F.S. North) ו-ג'יי. מ. ת'ורינגטון (J. M. Thorington), בשנת 1937. • Lynn Martel, Tales & Trails: Adventures for Everyone in the Canadian Rockies, P 88 פסגת פריור באתר "אנציקלופדיית ההרים הקנדית" תחזית מזג אוויר ארוכת טווח עבור פסגת פריור, לפי גבהים תרשים הנוף הנשקף מפסגת פריור באתר peakvisor פסגת פריור באתר peakery (מרחקים לאתרים סמוכים) מידע גאוגרפי והיסטורי הרי אלברטה לפי גובהם • Glen W. Boles, William Lowell Putnam, Roger W. Laurilla, Canadian Mountain Place Names: The Rockies and Columbia Mountains, P 205
רייני רודריגז

רייני-אלנה רודריגז (באנגלית: Raini-Alena Rodriguez; נולדה ב-1 ביולי 1993) היא שחקנית וזמרת אמריקאית. היא ידועה בעיקר בזכות תפקידיה בתור טריש בסדרת הנוער של ערוץ דיסני "אוסטין ואלי" ובתור מאיה בלארט בסרטים "פול בלארט: שומר קניון" ו"פול בלארט 2: נשאר בווגאס". רייני נולדה בעיר בריאן, טקסס שבארצות הברית. היא אחותו הגדולה של השחקן ריקו רודריגז. בנוסף, יש לה שני אחים נוספים, ריי ורוי ג'וניור. הוריה, דיאן ורוי רודריגז, הם בעלי עסק בשם שירותי הצמיגים רודריגז. היא ממוצא אמריקני-מקסיקני. בגיל 11 עברה עם אמה ואחיה ללוס אנג'לס כדי לפתח את קריירת המשחק שלה, לפי הצעתה של סוכנת כישרונות. מאז, רודריגז ואחיה עברו ללמוד במודל של חינוך ביתי. רודריגז שיחקה את טס בסרט "נשף סיום" משנת 2011 וזכתה בפרס השחקנית הטלוויזיה הצעירה הטובה ביותר בפרסי Imagen של שנת 2013. בשנת 2012 רודריגז לקחה חלק בפסקול של הסרט "הצ'יוואווה מבוורלי הילס 3: ויוה לה פיאסטה!" עם השיר "Living Your Dreams" (בתרגום חופשי: "חייה את החלומות שלך"). בשנת 2020 החלה לדבב בסדרת האנימציה "עולם היורה: מחנה הקרטיקון" את דמותה של סמי גוטיירז. מדיה וקבצים בנושא רייני רודריגז בוויקישיתוף רייני רודריגז, ברשת החברתית אקס (טוויטר) רייני רודריגז, ברשת החברתית אינסטגרם רייני רודריגז, במסד הנתונים הקולנועיים IMDb (באנגלית) רייני רודריגז, באתר AllMovie (באנגלית) רייני רודריגז, באתר Rotten Tomatoes (באנגלית) רייני רודריגז, באתר Metacritic (באנגלית) רייני רודריגז, במסד הנתונים הקולנועיים KinoPoisk (ברוסית) רייני רודריגז, באתר Last.fm (באנגלית) רייני רודריגז, באתר AllMusic (באנגלית) רייני רודריגז, באתר MusicBrainz (באנגלית) רייני רודריגז, באתר Discogs (באנגלית) רייני רודריגז, באתר Genius רייני רודריגז, באתר בילבורד (באנגלית) "The subject's old Facebook account". Facebook.com. נבדק ב-16 בדצמבר 2017. {{cite web}}: (עזרה) "Rico Rodriguez Biography". TVguide. "Rico Rodriguez". The Hollywood Reporter. 2012-09-20. נבדק ב-2013-11-14. "'Bless Me, Ultima,' 'Castle' Honored At Imagen Awards « CBS Los Angeles". 2013-08-17. נבדק ב-20 בדצמבר 2015. {{cite web}}: (עזרה)
יחסי ירדן – קוריאה הדרומית

יחסי ירדן–קוריאה הדרומית הם היחסים הדיפלומטיים הרשמיים שבין ממלכת ירדן ובין הרפובליקה של קוריאה. שתי המדינות כוננו יחסים דיפלומטיים ב-26 ביולי 1962. בין המדינות מתקיימים יחסים בילטרליים ענפים, שבאים לידי ביטוי במספר רב של ביקורים דיפלומטים בין המדינות. קוריאה הדרומית משקיעה כספים רבים בירדן, בעיקר בבניית תחנות כוח, מתקני חשמל, ומתקנים לטיהור שפכים. קוריאה הדרומית מיוצגת בירדן על ידי שגרירות שהיא מחזיקה בעמאן, בירת ירדן. ירדן מיוצגת בקוריאה הדרומית על ידי שגרירות שהיא מחזיקה בסיאול, בירת קוריאה הדרומית. עד שנת 2010 השגרירות ישבה ביפן. מדיה וקבצים בנושא יחסי ירדן – קוריאה הדרומית בוויקישיתוף 외교부, 국가/지역 검색 | 외교부, www.mofa.go.kr (בקוריאנית) Embassy of South Korea in Amman, Jordan, embassies.info (באנגלית) EMBASSY OF THE HASHEMITE KINGDOM OF JORDAN TO THE REPUBLIC OF KOREA, www.jordankorea.gov.jo (באנגלית) 요르단과 한국과의 관계, terms.naver.com (בקוריאנית)
יחסי קוריאה הדרומית – שוודיה

יחסי קוריאה הדרומית–שוודיה הם יחסי החוץ בין קוריאה הדרומית לבין ממלכת שוודיה. היחסים בין המדינות כוננו בשנת 1959. בשנה זו כוננה שוודיה גם קשרים דיפלומטיים עם הרפובליקה העממית הדמוקרטית של קוריאה. שוודיה שיגרה אוניות בתי חולים כחלק מכוחות בעלות הברית במהלך מלחמת קוריאה. בסך הכל מתגוררים בשוודיה 2,050 קוריאנים (922 זרים ו-1128 אזרחים) (נכון לדצמבר 2010). במספר ספריות, מוזיאונים וגלריות אמנות בשוודיה קיימים ספרים וממצאים הקשורים לקוריאה, ואוניברסיטת סטוקהולם מממנת מחקרים קוריאניים. בשנת 1926 ביקר הנסיך גוסטב השישי אדולף בחפירות בונג-צ'ונג (鳳 塚). בשנת 2019 התקיים טקס לציון 60 שנה ליחסים הדיפלומטיים בין הרפובליקה של קוריאה לשוודיה. קוריאה הדרומית מחזיקה בשוודיה שגרירות בסטוקהולם (המשמשת גם כשגרירות לטביה) ו-2 קונסוליות במאלמו וגטבורג. שוודיה מחזיקה בקוריאה הדרומית שגרירות בסיאול ו-5 קונסוליות בפוסאן, דאיגו, טג'אן, קוואנגג'ו והונגצ'ון. מדיה וקבצים בנושא יחסי קוריאה הדרומית – שוודיה בוויקישיתוף אתר על יחסי מדינות
יחסי בוליביה–יפן

יחסי בוליביה–יפן הם היחסים הדיפלומטיים הרשמיים בין המדינה הרב-לאומית של בוליביה לבין יפן. בשנת 1899 90 פועלים יפניים היגרו מפרו לבוליביה כדי לעבוד במטעי הגומי הרבים שיש במדינה. היו אלה המהגרים היפנים הראשונים שהיגרו לבוליביה. בעשורים הבאים, עלו אלפי מהגרים יפניים לבוליביה לצורך תעסוקה. מרבית היפניים התרכזו במחוזות בני וסנטה קרוז. ב-3 באפריל 1914 שתי המדינות כוננו יחסים דיפלומטיים רשמיים. במהלך מלחמת העולם השנייה, בוליביה ניתקה את היחסים הדיפלומטיים שלה עם יפן וגירשה 29 אזרחים יפנים לארצות הברית. למרות זאת, ההשפעה על הקהילה היפנית בבוליביה הייתה מועטה, בעקבות החלטת הממשלה לא לנקות באמצעים אנטי-יפניים. ב-20 בדצמבר 1952, שתי המדינות כוננו יחסים דיפלומטיים מחדש, ובשנת 1954 הוחזרו לבוליביה היפנים שגורשו על ידי ממשלת בוליביה. 1991 – חיימה פז זמורה, נשיא בוליביה לשעבר. 1996 - גונסלו סאנצ’ס דה לוסדה, נשיא בוליביה לשעבר. 2007 ו-2010 – אוו מוראלס, נשיא בוליביה לשעבר. 1999 – הוד מעלתה הקיסרית הנסיכה סאיאקו. 2009 – מסהיטו, נסיך היטאצ'י בוליביה מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה. יפן מיוצגת בבוליביה בדרג השגרירות באמצעות שגרירות רשמית שהיא מחזיקה בלה פאס, בירת המדינה. יפן מיוצגת בבוליביה בדרג הקונסולרי באמצעות קונסוליה רשמית שהיא מחזיקה בסנטה קרוס דה לה סיירה. מדיה וקבצים בנושא יחסי בוליביה–יפן בוויקישיתוף Bolivia - Migration Historical Overview, discovernikkei (באנגלית) Relaciones políticas entre Bolivia y Japón, אתר השגרירות היפנית בבוליביה (בספרדית) Presidente Morales inicia visita oficial a Japón, חדשות בוליביה (בספרדית) Embajada de Bolivia en Japón, אתר השגרירות (בספרדית) Embajada del Japón en Bolivia, אתר השגרירות (בספרדית) Oficina del Cónsul del Japón en Santa Cruz, אתר הקונסוליה (בספרדית)
Demo Tape 3

Demo Tape 3 (בעברית: קלטת דמו 3) הוא אלבום הדמו הרביעי של להקת המטאל הארמנית-אמריקאית סיסטם אוף אה דאון, שיצא לאור בשנת 1997. שירי האלבום, למעט 'The Missing Song', יצאו ב-1998 בגרסה מחודשת, באלבום האולפן הראשון של הלהקה, 'System of a Down' יחד עם שירים נוספים מאלבומי הדמו בסדרה (Demo Tape 1, 2, 4). השיר האחרון באלבום הוא קטע אלתור של חברי הלהקה, ולכן נקרא 'The Missing Song' ('השיר החסר'). אף על פי שהשיר 'war?' יצא בגרסה מחודשת בהמשך, בקליפ הווידאו של השיר השתמשו בהקלטה המקורית מאלבום זה. השיר עוסק במלחמה שמנהלת טורקיה מול העם הארמני, ומועברים בו מסרים של שלום והפסקת מלחמות. השירים באלבום הולחנו ונכתבו על ידי סולן הלהקה, סרג' טנקיאן. War?, System of a Down Wiki (באנגלית)